Identifica les entitats que apareixen en el següent text:
Cinta Font Margalef (Benissanet, 10 d'abril de 1905 - Tarragona,18 de novembre de 1986) fou una dona militant d'Esquerra Republicana de Catalunya, llevadora, practicant, docent i funcionària de la Generalitat. Patí la repressió franquista i visqué exiliada a França i Mèxic fins al 1961. Cinta Rafaela Font Margalef, nascuda a Benissanet (Ribera d'Ebre) el 1905, fou la primera dels sis fills de l'agricultor Josep M. Font Bartolí i M. de la Cinta Margalef Ripoll. Noia amb talent i inquietuds, de petita era molt aficionada a la música, com tota la seva família; estudià solfeig i aprengué a tocar el violí. Estudià a l'Escola Normal de Mestres de Tarragona i més tard s'inscrigué a la Universitat de Barcelona amb la intenció d'estudiar medicina, però les dificultats econòmiques de la família la feren decantar per dues carreres curtes. El 3 de novembre de 1925 es tragué el títol de llevadora i el 26 d'abril de 1929 el d'infermera practicant. Començà a treballar amb el Dr. Pere Nubiola Espinós, que era catedràtic d'Obstetrícia de la Universitat de Barcelona, i després obrí un consultori al barri del Poble Nou. L'enyorança del seu poble, però, la feu tornar-hi per treballar primer com a llevadora i després també com a practicant titular. L'any 1931 es casà a Tortosa amb el seu amic d'infància Artur Bladé i Desumvila, periodista, escriptor i fundador de la secció d'Esquerra Republicana a la Ribera d'Ebre. Aquell mateix any es registrà com a practicant a la Inspecció Provincial de Sanitat de Tarragona i el seu carnet professional, lliurat el 19 d'agost de 1931, duu assignat el número 2. El març de 1932 nasqué Artur, el seu únic fill. Els fets del 6 d'octubre de 1934 afectaren greument la família: dos dels germans de Cinta Font foren reclosos al vaixell presó Manuel Arnús, el seu marit s'hagué d'amagar i ella fou destituïda de la seva plaça de llevadora titular de Benissanet. La Guerra Civil, capgirà encara més la seva vida familiar. Artur Bladé que, seguint els consells de la seva esposa, havia fet la carrera de practicant, fou mobilitzat al front com a sanitari per fer de practicant a diversos hospitals. Ella desenvolupà a la rereguarda una intensa vida laboral amb freqüents canvis de destinació. Durant uns mesos fou Cap de servei del Centre Correccional de Dones de Barcelona, i des del 22 de novembre de 1937 fou infermera titular del Dispensari General Antituberculós de la Generalitat.
Cinta Font Margalef : polític, Benissanet : Entitat_Geopolítica, Esquerra Republicana de Catalunya : partit_polític, Generalitat : govern, França : Entitat_Geopolítica, Mèxic : Entitat_Geopolítica, Cinta Rafaela Font Margalef : polític, Josep M. Font Bartolí : persona, Universitat de Barcelona : educació, Tortosa : Entitat_Geopolítica, Artur Bladé i Desumvila : artista_o_autor, Esquerra Republicana : partit_polític, Artur : estudiós/científic, Cinta Font : polític, Manuel Arnús : vehicle, Guerra Civil : conflicte, Artur Bladé : artista_o_autor, Ribera d'Ebre : Entitat_Geopolítica, M. de la Cinta Margalef Ripoll : persona, Escola Normal de Mestres de Tarragona : educació, Pere Nubiola Espinós : estudiós/científic, el Poble Nou : Entitat_Geopolítica, Inspecció Provincial de Sanitat de Tarragona : organització, Centre Correccional de Dones de Barcelona : instal·lació_govern, Dispensari General Antituberculós de la Generalitat : instal·lació_govern